KOMISSION ASETUS (EY) N:o 2967/95, annettu 19 päivänä joulukuuta 1995, kalastusvuoden 1996 aikana markkinoilta vedettyjen kalastustuotteiden taloudellisen korvauksen ja sen ennakon laskennassa käytettävästä kiinteästä arvosta (ETA:n kannalta merkityksellinen teksti)



Virallinen lehti nro L 310 , 22/12/1995 s. 0018 - 0019



KOMISSION ASETUS (EY) N:o 2967/95, annettu 19 päivänä joulukuuta 1995, kalastusvuoden 1996 aikana markkinoilta vedettyjen kalastustuotteiden taloudellisen korvauksen ja sen ennakon laskennassa käytettävästä kiinteästä arvosta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92 (1), sellaisena kuin se on viimeksi muutettuna asetuksella (EY) N:o 3318/94 (2), ja erityisesti sen 12 artiklan 6 kohdan, sekä katsoo, että asetuksen (ETY) N:o 3759/92 12 artiklassa säädetään taloudellisen korvauksen myöntämisestä tuottajajärjestöille, jotka tietyin edellytyksin toteuttavat mainitun asetuksen liitteessä I olevassa A ja D kohdassa tarkoitettujen tuotteiden osalta interventiotoimenpiteitä; tämän taloudellisen korvauksen arvosta on vähennettävä muihin tarkoituksiin kuin elintarvikkeena käytettäväksi tarkoitettujen tuotteiden kiinteästi vahvistettava arvo, komission asetuksessa (ETY) N:o 1501/83 (3) vahvistettiin vaihtoehdot, joita noudattaen markkinoilta vedetyt tuotteet on myytävä; on tarpeen vahvistaa kiinteästi niiden arvo jokaisen vaihtoehdon osalta ottaen huomioon tällaisesta myynnistä mahdollisesti saatavat keskimääräiset tulot, tätä arvoa koskevien tietojen perusteella se olisi vahvistettava kalastusvuodeksi 1996 liitteessä esitetyllä tavalla, komission asetuksen (ETY) N:o 3902/92 (4), sellaisena kuin se on viimeksi muutettuna asetuksella (EY) N:o 1338/95 (5), 7 artiklan mukaan taloudellisen korvauksen myöntämisestä vastuussa on sen jäsenvaltion toimielin, jossa tuottajajärjestö on tunnustettu; siten vähennettävän kiinteän arvon olisi oltava kyseisessä jäsenvaltiossa sovellettava arvo, edellä mainittuja säännöksiä sovelletaan myös ennakolta asetuksen (ETY) N:o 3902/92 6 artiklan 1 kohdassa säädettyyn taloudelliseen korvaukseen, ja tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistetaan kalastusvuodeksi 1996 tuottajajärjestöjen markkinoilta vetämien ja muihin tarkoituksiin kuin elintarvikkeena käytettäväksi tarkoitettujen tuotteiden taloudellisen korvauksen ja sen ennakon laskennassa käytettävä kiinteä arvo jokaisen esitetyn määräpaikan osalta liitteessä esitetyllä tavalla. 2 artikla Taloudellisesta korvauksesta ja sen ennakosta vähennettävä kiinteä arvo on siinä jäsenvaltiossa sovellettava kiinteä arvo, jossa tuottajajärjestö on tunnustettu. 3 artikla Tämä asetus tulee voimaan 1 päivästä tammikuuta 1996 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1995. Komission puolesta Emma BONINO Komission jäsen (1) EYVL N:o L 388, 31.12.1992, s. 1 (2) EYVL N:o L 350, 31.12.1994, s. 15 (3) EYVL N:o L 152, 10.6.1983, s. 22 (4) EYVL N:o L 392, 31.12.1992, s. 35 (5) EYVL N:o L 129, 14.6.1995, s. 7 LIITE >TAULUKON PAIKKA>